Licenčné podmienky softvéru:

Dôležité upozornenie: Skôr ako prvý krát použijete CD-ROM, prečítajte si tieto licenčné podmienky. Keď používate CD-ROM, vyslovujete tým súhlas s nasledovnými licenčnými podmienkami.

1. Licenčné práva

1.1 Spoločnosť MÜPRO je majiteľkou výlučných užívateľských práv na údaje uložené na CD-ROM, zvlášť na softvér, ako aj na použité obrázky produktu (v nasledujúcej časti uvádzané ako: softvér).

1.2 Výlučné užívateľské práva spoločnosti MÜPRO na softvér nie sú dotknuté poskytnutím užívateľského práva nadobúdateľovi licencie regulovaným v nasledujúcej časti. Spoločnosť MÜPRO si zvlášť vyhradzuje právo na zverejnenie, rozmnožovanie, spracovanie a zhodnotenie softvéru

2. Poskytnutie licencie

2.1 Spoločnosť MÜPRO zaručuje nadobúdateľovi licencie neprenosné a nie výlučné právo používať tento softvér podľa pravidiel týchto licenčných podmienok.

2.2 Nadobúdateľ licencie nie je oprávnený softvér rozmnožovať, spracovávať, dekompilovať alebo integrovať do iného systému. Nadobúdateľ licencie ďalej nie je oprávnený prenášať jemu priznané užívateľské práva na tretiu osobu alebo tretie podlicencie.

3. Ručenie

3.1 Podľa súčasného stavu techniky nie je možné zaistiť bezchybné fungovanie softvéru za všetkých podmienok použitia a na všetkom hardvéri. Ručenie za bezchybnú funkciu softvéru bez prerušovania preto nie je možné prevziať. Spoločnosť MÜPRO avšak zaručuje, že je softvér bez podstatných nedostatkov a zásadne vhodný na fungovanie.

3.2 Spoločnosť MÜPRO nepreberá žiadne ručenie za to, že softvér vyhovuje požiadavkám a účelom nadobúdateľa licencie alebo že je bezporuchovo kompatibilný s programami na spracovanie údajov a/alebo inými zariadeniami na spracovanie údajov, pokiaľ to nie je výslovne písomne zabezpečené. Spoločnosť MÜPRO neručí za odstránenie chýb, ktoré vznikli po odstránení softvéru z dôvodu vonkajších vplyvov, neodbornej manipulácie, chýb obsluhy alebo v dôsledku neodborne vykonaných prác spoločnosťou MÜPRO alebo iných vplyvov.

4. Záverečné ustanovenia

4.1 Všetky právne vzťahy strán z tejto licenčnej dohody alebo v súvislosti s ňou podliehajú právu Spolkovej republiky Nemecko.

4.2 Príslušnosť k súdu pre všetky spory z tejto zmluvy alebo v súvislosti s ňou je Frankfurt am Main. Spoločnosť MÜPRO je avšak oprávnená požadovať pre nadobúdateľa licencie tiež jeho všeobecnú príslušnosť k súdu.